text: 29-årige vejlenser kørt galt
  07 januar 2012 kl. 07.54
  En 29-årig mand fra Vejle mistede fredag nat herredømmet over sin bil og kørte galt på motorvejen ved Hedensted med døden til følge.
  Manden kom kort før midnat kørende i sydgående retning på den østjyske motorvej, da han mistede herredømmet over bilen.
  Den unge mand ramte ind i autoværnet og kom til at holde på tværs af kørebanen, hvor han blev påkørt af en anden bil, fortæller vagtchef Lars Grønlund fra Sydøstjyllands Politi til P4 Trekanten.
  Den 29-årige mand døde af sine kvæstelser.
  